নিউজিলেণ্ডৰ সাগৰৰ পাৰত আৱদ্ধ হৈ পৰি দুই ডজনতকৈও অধিক তিমিৰ মৃত্যু ঘটিছে। প্ৰাণী সংৰক্ষণবিদসকলে এই কথা সদৰী কৰিছে।
দেশখনৰ প্ৰাণী সংৰক্ষণ বিভাগে জানিবলৈ দিয়া মতে বৃহস্পতিবাৰে মাজ নিশা দক্ষিণ দ্বীপৰ সমীপত ৩৪টা তিমিৰ সন্ধান লাভ কৰে। ইয়াৰ ভিতৰত দীঘল পাখিযুক্ত ২৯টা পাইলট তিমিৰ মৃত্যু ঘটিছে।
পুৱাৰ জোৱাৰত বাকী পাঁচটা তিমিক পুনৰ পানীত ভহাই দিয়াৰ চেষ্টা চলাই থকা হৈছে। প্ৰাণী সংৰক্ষণ বিভাগে ফেচবুক প'ষ্ট এটাত জানিবলৈ দিছে যে এই প্ৰক্ৰিয়াটো সম্পূৰ্ণ হ'বলৈ কিছু সময়ৰ প্ৰয়োজন হ'ব পাৰে।
লগতে পঢ়কঃ কংগ্ৰেছ সভানেত্ৰী ছোনিয়া গান্ধীক সাক্ষাৎ কৰিলে 'বিদ্ৰোহী' নেতা গোলাম নৱী আজাদে; দিলে কিছু পৰামৰ্শ!
তেওঁলোকে অৱশ্যে এই প্ৰক্ৰিয়াটো সফলতাৰে সম্পন্ন কৰিব পৰা যাবনে নাই তাকলৈ সন্দেহ প্ৰকাশ কৰিছে।
বিভাগটোৰ মুখপাত্ৰ উন্টাৰবাৰ্গে কয় যে প্ৰাণী সংৰক্ষণ কৰ্মীসকলে তিমিবোৰক চোৱাচিতা কৰি আছে যদিও সেইবোৰ বৰ্তমান পানীৰ পৰা দূৰত আছে। এয়া এক দুৰ্ভাগ্যজনক ঘটনা যদিও সাগৰৰ পাৰত তিমি আৱদ্ধ হৈ পৰাটো এটা অতি সাধাৰণ ঘটনা বুলি তেওঁ জানিবলৈ দিয়ে।
প্ৰাণী সংৰক্ষণ বিভাগৰ সৈতে প্ৰজেক্ট জোনহা নামৰ স্থানীয় এটা তিমি উদ্ধাৰকাৰী দলে তেওঁলোকৰ এটা চিকিৎসকৰ দল ঘটনাস্থলীলৈ প্ৰেৰণ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
